Diari Oficial de la Generalitat Valenciana


Sumari del DOGV 6646, del 08-11-2011 (2011/10238)

Notificació de la resolució dictada en el judici verbal de desnonament per falta de pagament número 168/2011.
-------------------------------------------------------------------------------------------------------------

### Dades del document

Número de DOGV
:   6646

Data del DOGV
:   08-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10647


Organisme emissor
:   Jutjat de Primera Instància Número 3 d'Alcoi

Tipus de document
:   Anunci

Notificació de la resolució dictada en el judici verbal de desnonament per falta de pagament número 168/2011. [2011/10102]  
Assumpte civil 000168/2011   
Óscar Daniel Ludeña Benítez, secretari judicial del Jutjat de Primera Instància número 3 d'Alcoi, mitjançant aquest edicte, faig saber:   
Que en aquest Jutjat se segueix el procediment a instàncies de Santiago Pérez Pérez, contra Francisco Jorge Alemany Gisbert i s'hi ha dictat la resolució següent que, literalment, és com segueix:   
  
«Dispositiva   
Estime de forma íntegra la demanda interposada per la procuradora dels tribunals senyora Blanes Boronat, en nom i representació de Santiago Pérez Pérez, contra Francisco Jorge Alemany Gisbert:  
  
- Declare resolt el contracte d'arrendament subscrit entre ambdues parts sobre l'habitatge siti al carrer de Sant Joan, número 12, pis 3r, d'Alcoi, amb la condemna al desnonament d'aquest i amb l'advertència de llançament per al 21 de juny de 2011, a les 13.00 hores, si esdevé ferma la sentència i l'actor en sol·licita de forma deguda l'execució.  
  
- Condemne el demandat a pagar a l'actor la suma corresponent a les rendes i quantitats assimilades a la renda produïda amb anterioritat a la demanda i que no ha pagat el demandat, i també a pagar les rendes i quantitats assimilades produïdes i no pagades des de la data de presentació de la demanda fins a la celebració de l'acte de la vista, en concret, mensualitats de març a maig de 2011, més les despeses de llum i aigua, cosa que fa un total reclamat de 1.738,25 euros, i el condemne també a les rendes produïdes fins al lliurament de la possessió de la finca a l'actor amb el llançament efectiu del demandat; tot això amb els seus interessos en els termes fixats en el fonament quart d'aquesta sentència, i amb la condemna expressa a costes.   
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació que podrà preparar-se davant d'aquest Jutjat dins del termini de cinc dies comptador des de l'endemà de la notificació. D'acord amb la disposició addicional 15a de la Llei Orgànica del Poder Judicial (LO 1/2009, que modifica la LO 6/1985), la part que prepare un recurs contra aquesta resolució, com a requisit indispensable per a tramitar-lo, haurà de constituir un dipòsit de 50 euros en el compte de dipòsits i consignacions d'aquest Jutjat. Per a materialitzar el dipòsit esmentat, haurà d'especificar en el resguard d'ingrés, en el camp «Concepte», que es tracta d'un recurs, seguit del codi 02 i la paraula «apel·lació». L'ingrés del dipòsit ha d'acreditar-se amb una còpia del resguard d'ingrés que caldrà presentar juntament amb l'escrit de preparació del recurs. L'obligatorietat del dipòsit inclou les resolucions notificades amb anterioritat a l'entrada en vigor de la Llei Orgànica 1/2009. En són exclosos els litigants que tinguen reconegut el dret d'assistència jurídica gratuïta (Instrucció del secretari general de l'administració de justícia de 4 novembre de 2009). Si el recurs és estimat totalment o parcialment, la part haurà de sol·licitar la devolució del dipòsit mitjançant un escrit que cal presentar davant d'aquest Jutjat, una vegada hi hagen estat tornades les actuacions.  
  
Aquesta és la meua sentència, que pronuncie, mane i firme.  
Publicació. La sentència anterior va ser llegida i publicada per la jutgessa que la subscriu, mentre celebrava audiència pública en el dia de la seua data. En done fe»  
Atés que es desconeix el domicili o la residència actuals de la part demandada, el jutge, de conformitat amb el que disposen els articles 156.4 y 164 de la Llei 1/2000, d'Enjudiciament Civil, ha ordenat la publicació d'aquest edicte per a portar a efecte la diligència de notificació de sentència al demandat Francisco Alemany Gisbert només a l'efecte de la reclamació de rendes.  
  
Alcoi, 11 d'octubre de 2011.- El secretari judicial: Óscar Daniel Ludeña Benítez.